وەڕزی

لە بەکارھێنانی ئاساییدا، وەڕزی، وەڕەزی، وەڕس یان بێزاری ھەستێکە کە بریتییە لە گوێ نەدان، سەرنج نەدان یان حەز نەکردنی مرۆڤێک، زۆرجار بەھۆی نەبوونی کایە یان کارێکەوە دروست دەبێت. ھەرچەندە پێناسەیەکی گشتگیری پەسەندکراو نییە بۆ ھەستی وەڕزی. بەڵام ھەرچییەک بێت توێژەران دەڵێن، ئەوە ناوێکی تر نییە بۆ خەمۆکی. پێدەچێت دۆخێکی دەروونی تایبەت بێت کە خەڵک بە ناخۆشی دەزانن؛ نەبوونی ھاندانێک بۆ ڕزگاربوون لەو ھەستە، لەگەڵ کۆمەڵێک دەرئەنجامی ڕەوشتی، پزیشکی و کۆمەڵایەتی. وەڕزی دەکرێ حاڵەتێکی دەروونی مەترسیدار و تێکدەر بێت کە زیان بە تەندروستی بگەیەنێت؛ بەڵام ھەندێک لە لێکۆڵینەوەکانیش ئەوە دەڵێن کە کە بەبێ وەڕزی مرۆڤ نەیدەتوانی بیرۆکەی داھێنەری ھەبێت.

 سەرچاوەکان 

پۆل:سۆزەکان